**Ministru kabineta noteikumu projekta**

**“Grozījumi Ministru kabineta 2016.gada 8.marta noteikumos Nr.150 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā" 5.4.2.1. pasākuma "Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījums Ministru kabineta 2016.gada 8.marta noteikumos Nr.150 “Darbības programmas “Izaugsme un nodarbinātība” 5.4.2.specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1.pasākuma “Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumi” (turpmāk – MK noteikumu projekts) ir izstrādāts, lai 5.4.2.1.pasākuma “Bioloģiskās daudzveidības saglabāšanas un ekosistēmu aizsardzības priekšnoteikumi” (turpmāk – 5.4.2.1.pasākums) ietvaros paredzētu papildus dabas aizsardzības plānu izstrādi, t.sk., precizējot projektam pieejamo attiecināmo finansējumu, kā arī noteiktu vienotu projektu īstenošanas termiņu.  MK noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu, lai nodrošinātu Eiropas Savienības (turpmāk – ES) fondu līdzfinansēto projektu atbilstošu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dabas aizsardzības pārvalde ES fondu 2014.-2020.gada plānošanas perioda Darbības programmas “Izaugsme un nodarbinātība” 5.4.2.1. pasākuma ietvaros īsteno projektu Nr.5.4.2.1./16/I/001 “Priekšnosacījumu izveide labākai bioloģiskās daudzveidības saglabāšanai un ekosistēmu aizsardzībai Latvijā” (turpmāk – Kohēzijas fonda projekts), kura ietvaros plānotas atbalstāmās darbības gan dabas aizsardzības plānu izstrādei īpaši aizsargājamām dabas teritorijām (turpmāk – ĪADT) un sugām, gan ES nozīmes īpaši aizsargājamo biotopu izplatības un kvalitātes apzināšanai (turpmāk – dabas skaitīšana), gan iegūto rezultātu kvalitātes pārbaudei un datu digitalizēšanai. Dabas skaitīšana tiek veikta atbilstoši ES nozīmes biotopu izplatības un kvalitātes apzināšanas un darbu organizācijas metodikai (turpmāk – metodika).  **Pašreizējā situācija un problēmas, kuru risināšanai tiesību akta projekts izstrādāts**  Dabas skaitīšana  Plānojot 5.4.2.1.pasākumu bija paredzēts dabas skaitīšanu uzsākt 2015.gada lauku darbu sezonā, tās veikšanai paredzot piecas lauku darbu sezonas, kas ilgst no aprīļa līdz oktobrim, tādējādi veicot biotopu inventarizācijas lauka darbus 35 veģetācijas mēnešos. Ņemot vērā, ka šāda darbība valsts mērogā plānota pirmo reizi, bija nepieciešama vairākkārtēja dabas skaitīšanas norises un dokumentācijas saskaņošana ar ieinteresētajām pusēm. Lai nodrošinātu procesa virzību, Ministru kabinets 2015.gada 3.novembra sēdē, izskatot VARAM informatīvo ziņojumu “Par pasākumiem aizsargājamo biotopu izplatības un kvalitātes apzināšanai”, lēma par dabas skaitīšanas pamatprincipiem (prot. Nr.57, 59.§). Tādējādi tikai pēc MK lēmuma pieņemšanas varēja tikt pabeigta projektu iesniegumu vērtēšanas kritēriju un 5.4.2.1.pasākuma īstenošanas MK noteikumu apstiprināšana, projekta iesniegumu atlases izsludināšana un līgumu par projekta īstenošanu slēgšana. Attiecīgi tika samazināts dabas skaitīšanas veikšanas laika termiņš, paredzot, ka lauka darbi ir jāveic ievērojami īsākā laika periodā, t.i., 20 veģetācijas mēnešos. Minētais termiņš tika paredzēts iepirkuma nolikumā. Ievērojot iepriekš minēto, finansējuma saņēmējs - Dabas aizsardzības pārvalde - veica iepirkumu (“ES nozīmes aizsargājamo biotopu inventarizācija Latvijā”, identifikācijas Nr. 2017/08) un 2017.gada maijā noslēdza līgumu ar personu apvienību, ko veido SIA “Estonian, Latvian & Lithuanian Environment” un nodibinājums “Latvijas Dabas fonds” par dabas skaitīšanu (turpmāk - Kartēšanas līgums).  Kohēzijas fonda projekta darbu izpildes laikā 2017.gadā ilgstošu lietavu un plūdu rezultātā ar Ministru kabineta 2017.gada 29.augusta rīkojumu Nr.455 “Par ārkārtējās situācijas izsludināšanu” tika izsludināta ārkārtas situācija – valsts mēroga dabas katastrofa. Tā kā dabas skaitīšanas darbu būtība ir veikt biotopu apsekošanu dabā un inventarizācijas anketu aizpildīšanu, fiksējot un novērtējot visus noteiktajā teritorijā esošos struktūru un funkciju elementus, kā arī sugas, tad ilgstošās lietavas un plūdi 2017.gadā neļāva apsekot vairākas biotopu grupas, noteikt to struktūras un funkciju elementus, kā arī identificēt sugas. Papildus arī 2018.gada maija un jūnija mēnešu sausums, kuru Krīzes vadības padome atzina par valsts mēroga dabas katastrofu, neļāva konstatēt vairāku biotopu indikatorsugas. Minētie apstākļi ir vērtējami kā nepārvaramas varas apstākļi, kas bija ārpus Kartēšanas līguma slēdzēju kontroles un aizkavēja lauka darbu izpildi, t.sk., ievērojot to, ka dabas skaitīšanas datu iegūšana dabā ir iespējama tikai veģetācijas sezonā (aprīlis – oktobris).  Attiecīgi, ievērojot augstāk minētos apstākļus, atbilstoši Kartēšanas līgumā paredzētajiem nosacījumiem, Kartēšanaslīguma pamatdarbu izpildei ir nepieciešami papildu trīs veģetācijas mēneši.  Dabas aizsardzības plānu izstrāde  Kohēzijas fonda projekta ietvaros tika paredzēta ne tikai biotopu kartēšana, bet arī 20 ĪADT dabas aizsardzības plānu izstrāde atbilstoši ĪADT prioritāšu sarakstam. Dabas aizsardzības pārvalde jau ir iepirkusi 17 dabas aizsardzības plānu izstrādi, taču trīs lielāko un tautsaimnieciski nozīmīgāko ĪADT dabas aizsardzības plānu (Gaujas Nacionālais parks, dabas liegums “Lubāna mitrājs” un Ķemeru Nacionālais parks) iepirkuma procedūras kopš 2017.gada ir izsludinātas atkārtoti, pārtrauktas vai izbeigtas bez rezultāta, jo nav saņemts neviens piedāvājums vai piedāvātās līgumcenas pārsniedza Dabas aizsardzības pārvaldes pieejamos Kohēzijas fonda projekta līdzekļus.  2019.gadā atkārtoti izsludinātajā iepirkumā, sadalot plānotos darbus trīs iepirkuma daļās - Ķemeru Nacionālā parka, Gaujas Nacionālā parka un dabas lieguma “Lubāna mitrājs” dabas aizsardzības plānu izstrāde -, finansiālo un ekspertu resursu pieejamības apsvērumu dēļ tika rasta iespēja pieņemt lēmumu par līguma noslēgšanu vienā iepirkuma daļā attiecībā uz Gaujas Nacionālo parku. Savukārt attiecībā uz pārējo divu ĪADT dabas aizsardzības plānu izstrādi, Dabas aizsardzības pārvalde iepirkuma procesa laikā ir pieņēmusi lēmumu nodrošināt to izstrādi pakāpeniski, vispirms veicot pamatdatu ieguvi ĪADT dabas aizsardzības plānu izstrādei un pilnvērtīgas informācijas iegūšanai par bioloģiskās daudzveidības un ekosistēmu aizsardzības stāvokli un pēc tam veicot šo teritoriju dabas aizsardzības plānu izstrādi, lai tādejādi rastu labāku finansu risinājumu. Neatkarīgi no ĪADT dabas aizsardzības plānu pakāpeniskas izstrādes procesa, Dabas aizsardzības pārvalde nodrošinās Kohēzijas fonda projekta esošo uzraudzības rādītāju izpildi pilnā apmērā projekta īstenošanas termiņā.  Ievērojot Publisko iepirkumu likuma regulējumu un Kartēšanas līguma nosacījumus, Dabas aizsardzības pārvalde pārrunu rezultātā ir provizoriski vienojusies ar Izpildītāju par papildus darbu veikšanu iepriekš minēto divu ĪADT (dabas liegums “Lubāna mitrājs” un Ķemeru Nacionālais parks) pamatdatu ieguvei (ārpus Kartēšanas līguma pamatdarbiem un neietekmējot pamatdarbu izpildes apjomu un termiņus). Papildu darbu veikšanai nepieciešami 10 mēneši, ņemot vērā darbu veikšanas specifiku (t.sk., lauka darbu veikšanas termiņus dažādās biotopu grupās). Tiek prognozēts, ka paredzamo Kartēšanas līguma grozījumu līgumcena nepārsniegs Publisko iepirkumu likumā noteiktos ierobežojumus.  Lai gan Kohēzijas fonda projekta ietvaros plānotās darbības būtiski uzlabos situāciju ĪADT dabas aizsardzības plānu izstrādē, tomēr atbilstoši Ekonomiskās sadarbības un attīstības organizācijas 2019. gadā izdotajam Vides raksturlielumu pārskatam par Latviju joprojām ļoti lielam (virs 60%) ĪADT īpatsvaram nav izstrādāti dabas aizsardzības plāni. Tāpēc ir kritiski nepieciešams nodrošināt dabas aizsardzības plānu izstrādi, ko nosaka Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību (turpmāk – Biotopu direktīva) prasības. Dabas aizsardzības plānu izstrādes steidzamība un nepieciešamība tika uzsvērta arī 2019. gada 17., 18. septembrī notikušajās divpusējās sarunās ar Eiropas Komisijas pārstāvjiem.  Teritorijas, kam prioritāri izstrādājami dabas aizsardzības plāni Kohēzijas fonda projekta ietvaros ir noteiktas atbilstoši kritērijiem un saskaņotas ar Latvijas Pašvaldību savienību, Ekonomikas ministriju un Zemkopības ministriju. Saskaņotajā sarakstā ir 30 īpaši aizsargājamās dabas teritorijas, bet projektā līdz šim noteiktais sasniedzamais uzraudzības rādītājs paredzēja dabas aizsardzības plānu izstrādi 20 ĪADT, ko, piešķirot papildus finansējumu, var palielināt par papildu piecām teritorijām[[1]](#footnote-2). Papildus dabas aizsardzības plānu izstrāde atvieglos šajās teritorijās dažādu pasākumu veikšanu (piemēram, plānotajām darbībām nevajadzēs saņemt biotopu ekspertu atzinumus), kā arī uzlabos investīciju piesaistes iespējas teritorijas attīstībai un dabas aizsardzībai (piemēram, tūrisma plūsmu organizējošas infrastruktūras izveidei), jo būs savstarpēji saskaņoti vienoti teritorijas attīstības un apsaimniekošanas nosacījumi.  Ņemot vērā Dabas aizsardzības pārvaldes līdzšinējos iepirkumos apzinātās vidējās dabas aizsardzības plānu izstrādes un ekspertu piesaistes izmaksas, tad Kohēzijas fonda projekta papildu uzraudzības rādītāja sasniegšanai nepieciešams papildu kopējais finansējums 763 088 *euro* apmērā. Šis papildu finansējums:  - ievērojot pozitīvu Eiropas Komisijas lēmumu par snieguma ietvara izpildi,  - atbilstoši Ministru kabineta 2019.gada 11.oktobra ārkārtas sēdes protokola Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” 9.punktā un 1.pielikumā piedāvātajam risinājumam,  tiek novirzīts no cita ar dabas aizsardzību saistīta specifiskā atbalsta mērķa 5.4.3. “Pasākumi biotopu un sugu aizsardzības atjaunošanai un antropogēnas slodzes mazināšanai” (turpmāk – SAM 5.4.3.) iezīmētajiem līdzekļiem, ievērojot abu pasākumu ietekmi uz dabas aizsardzību, turklāt, lai izvērtētu teritorijas, kurās veikt biotopu atjaunošanu, ir nepieciešams izstrādāt teritoriju dabas aizsardzības plānus. Tā kā SAM 5.4.3. potenciālais projekta iesniedzējs Dabas aizsardzības pārvalde ir informējusi VARAM par to, ka SAM 5.4.3. plānotajām darbībām ir nepieciešams mazāks finansējuma apjoms nekā tas ir iezīmēts, tad MK noteikumu par SAM 5.4.3. īstenošanu izstrādes laikā tiks ievērota šī finanšu apjoma novirzīšana dabas aizsardzības plānu izstrādei. **Intervences kategorijas kods šīs pārdales rezultātā netiek mainīts (085 –**  **Bioloģiskās daudzveidības aizsardzība un spēcināšana, dabas aizsardzība un zaļā infrastruktūra).**  Divas teritorijas, kurām plānots izstrādāt dabas aizsardzības plānus (Ķemeru nacionālais parks un Lubāna mitrājs), ir platības ziņā vienas no lielākajām Latvijas ĪADT, turklāt šajās teritorijās ir arī ievērojams zemes īpašnieku skaits - kopā 8 311 īpašnieki. Ņemot vērā līdzšinējo pieredzi, lai nodrošinātu dabas aizsardzības plānu izstrādes gaitā sniegto priekšlikumu atbilstošu izvērtēšanu un rastu atbilstošāko kompromisa variantu kādas teritorijas dabas vērtību saglabāšanai un teritorijas attīstībai, ir jābalstās uz zinātniski pamatotu, savas jomas kompetentu ekspertu- speciālistu viedokli, kas ļauj plānot un īstenot visām pusēm pieņemamāko un labāko apsaimniekošanas pasākumu kopumu. Lielais zemes īpašnieku skaits rada risku, ka būs nepieciešams intensīvs izglītošanas un skaidrošanas darbs, kā arī strīdīgo situāciju izvērtēšana dabā, tāpēc dabas aizsardzības plānu izstrādes laikā svarīgi ir ātri un kvalitatīvi nodrošināt aktuālā kartogrāfiskā materiāla un citu nepieciešamo datu gan par dabas vērtībām un biotopu atrašanos, gan infrastruktūras objektiem sagatavošanu.  Tā kā papildu plānotā darbība – dabas aizsardzības plānu izstrāde - atbilst jau esošā Kohēzijas fonda projekta atbalstāmajām darbībām tad, ievērojot:   * projekta papildu darbību īstenošanai atlikušo īso projekta termiņu * to, ka 5.4.2.1. pasākums tiek īstenots ierobežotas atlases veidā un finansējuma saņēmējs nemainās, jo Dabas aizdardzības pārvalde ir kompetentā valsts pārvaldes iestāde šajā jomā, kā arī iespējamais vērtējums atbilstoši projektu vērtēšanas kritērijiem provizoriski nemainās,   lai nepalielinātu administratīvo slogu, ir lietderīgi papildu piecu dabas aizsardzības plānu izstrādi iekļaut jau esošā projekta ietvaros, vienlaikus palielinot par 763 088 *euro* projekta kopējās attiecināmās izmaksas, kā arī pieļaut iespēju pagarināt projekta īstenošanas termiņu līdz 2023.gada 31.decembrim.  **MK noteikumu projekta mērķis un būtība**  Ievērojot augstāk minētos apstākļus, t.sk., ar publisko iepirkumu procedūrām saistītos apstākļus, kā arī ar veģetācijas sezonu saistītos nepārvaramas varas apstākļus, MK noteikumu projekts paredz precizējumu Ministru kabineta 2016.gada 8.marta noteikumos Nr.150 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.1. pasākuma “Bioloģiskās daudzveidības saglabāšanas un ekosistēmu aizsardzības priekšnoteikumi” īstenošanas noteikumi” (turpmāk – MK noteikumi Nr.150) 18.punktā, nosakot vienotu 5.4.2.1.pasākuma ietvaros īstenojamo projektu beigu termiņu, atsevišķi neizdalot biotopu izplatības un kvalitātes noteikšanas jomā īstenojamo pakalpojumu termiņu.  Papildu ar ES struktūrfondu un Kohēzijas fonda 2014.—2020.gada plānošanas perioda vadības likumu noteiktajai projektu ieviešanas uzraudzībai, Kohēzijas fonda projekta īstenošanas sabiedrisko pārraudzību atbilstoši MK noteikumu Nr.150 19.4.apakšpunktam papildus nodrošina arī ar vides aizsardzības un reģionālās attīstības ministra 2017.gada 31.maija rīkojumu Nr.1-2/83 izveidotā Kohēzijas fonda projekta uzraudzības grupa, kuras kompetencē ir sagatavot izvērtējumu par šī projekta mērķu sasniegšanu un projekta ikgadējiem rezultātiem. Līdz ar to VARAM kā atbildīgā iestāde ir mazinājusi riskus un gūst pilnīgu pārliecību par to, ka 5.4.2.1.pasākuma atbalstāmo darbību īstenošanā ir iespēju robežās ņemtas vērā visu iesaistīto pušu vajadzības un kapacitāte, lai nodrošinātu kvalitatīvu plānoto darbu veikšanu pēc iespējas īsākos termiņos. |
| 3. | Projekta izstrādē iesaistītās institūcijas un publiskas personas kapitālsabiedrības | Pirms MK noteikumu projekta izstrādes finansējuma saņēmējs konsultējies ar sadarbības iestādi (Centrālo finanšu un līgumu aģentūru) un Iepirkumu uzraudzības biroju par papildu darbu iekļaušanas esošā Kartēšanas līguma ietvaros atbilstību normatīvo aktu prasībām. |
| 4. | Cita informācija | MK noteikumu projekts nemaina Finansējuma saņēmēja īstenotā Kohēzijas fonda projekta īstenošanas gala termiņu, kā arī netiek mainīti projekta ietvaros sasniedzamie rezultāti un mērķi. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē ES fondu uzraudzībā iesaistītās iestādes (VARAM, Centrālo finanšu un līgumu aģentūru) un Dabas aizsardzības pārvaldi attiecībā uz Kohēzijas fonda projekta ieviešanas gaitu un tās uzraudzību, kā arī Kartēšanas līguma izpildītāja cilvēkresursu mobilizāciju.  Attiecībā uz atsevišķiem dabas skaitīšanas kvadrātlaukumiem tiks veiktas Kartēšanas līgumā noteiktās dabas skaitīšanas pamataktivitātes papildu trīs veģetācijas mēnešos atbilstoši darbu metodikai, kā arī no Kohēzijas fonda projekta uzraudzības grupas puses nodrošināta sabiedriskā pārraudzība atbilstoši MK noteikumu Nr.150 19.4.apakšpunktam.  Prioritāro dabas aizsardzības plānu izstrādei nepieciešamo dabas pamatdatu ieguve nodrošinās sabiedrības un tautsaimniecības intereses, jo pamatdati tiks gan izmantoti ĪADT dabas aizsardzības plānu izstrādei, gan pilnvērtīgas informācijas iegūšanai par bioloģiskās daudzveidības un ekosistēmu aizsardzības stāvokli Latvijā.  Nav paredzams, ka Kohēzijas fonda projekta īstenošanai būs ietekme uz sociālo sfēru, pārvaldes iestāžu funkcijām un to cilvēkresursiem, kā arī uz valsts un pašvaldību informācijas sistēmām. |
| 2. | Tiesiskā regulējuma ietekme uz tautsaimniecību un administratīvo slogu | **Centrālā finanšu un līgumu aģentūra kā sadarbības iestāde nodrošinās vienošanās par Kohēzijas fonda projekta īstenošanu grozījumus atbilstoši noteikumu projektā plānotajam**, ņemot vērā, ka grozījumu raksturs ir tehnisks un nemaina projekta būtību. Grozījumi būtiski neietekmēs plānoto naudas plūsmu pa gadiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 337 839 | -527 000 | 1 272 576 | 737 596 | 0 | 546 327 | 247 932 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 337 839 | -527 000 | 1 272 576 | 737 596 | 0 | 546 327 | 247 932 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 750 399 | **-620 000** | 1 497 148 | 867 760 | 0 | 642 738 | 291 685 |
| 2.1. valsts pamatbudžets | 2 750 399 | **-620 000** | 1 497 148 | 867 760 | 0 | 642 738 | 291 685 |
| 2.2. valsts speciālais budžets | 0 | 0 | 0 | 0 | 0 |  |  |
| 2.3. pašvaldību budžets | 0 | 0 | 0 | 0 | 0 |  |  |
| 3. Finansiālā ietekme | -412 560 | **93 000** | -224 572 | -130 164 | 0 | -96 411 | -43 753 |
| 3.1. valsts pamatbudžets | -412 560 | **93 000** | -224 572 | -130 164 | 0 | -96 411 | -43 753 |
| 3.2. speciālais budžets | 0 | 0 | 0 | 0 | 0 |  |  |
| 3.3. pašvaldību budžets | 0 | 0 | 0 | 0 | 0 |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | **93 000** | X | -130 164 | X | -96 411 | -43 753 |
| 5.1. valsts pamatbudžets | **93 000** | -130 164 | -96 411 | -43 753 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pēc papildu 763 088 *euro* pārdales (t.sk., Kohēzijas fonda finansējums 648 624 *euro* un valsts budžeta finansējums 114 464 *euro)* pasākumam pieejamais kopējais attiecināmais finansējums ir 10 263 088 *euro*, tai skaitā KF finansējums – 8 723 624 *euro* un valsts budžeta finansējums – 1 539 464 *euro.* Kopējā attiecināmā finansējuma sadalījums pa gadiem:  2016.-2018. gadā 4 410 080 *euro*;  2019. gadā 2 130 399 *euro*;  2020. gadā 2 364 908 *euro*;  2021. gadā 642 738 *euro*;  2022. gadā 291 685 *euro*;  2023. gadā 423 278 *euro*.  Budžeta ieņēmumi ir maksimāli iespējamā finansējuma KF daļa 85 procentu apmērā no projekta publiskā finansējuma (attiecināmām izmaksām). Budžeta izdevumi ir projektu ieviešanai nepieciešamie līdzekļi.  Kohēzijas fonda projekts ir ieviešanā no 2016.gada novembra līdz 2023.gada jūnijam, projekta īstenošana ienes zināmas korekcijas plānotajā finansējuma apguvē pa gadiem. Atbilstoši aktualizētajai projekta naudas plūsmai tiek gatavota pārdale, kurā 2019. gada budžetā plānotā summa 2 750 399 *euro* pēc pārdales būs 2 130 399 *euro*, samazinoties par 620 000 *euro*. Attiecīgi valsts pamatbudžeta 2019.gadā plānotā summa 412 560 *euro*, pēc pārdales būs 319 560 *euro,* samazinoties par 93 000 *euro*. Līdz ar to 2019.gada finansējuma neapguve 620 000 *euro* tiek pārcelta: 300 000 euro uz 2020.gada izmaksām (bija plānots 1 911 230 *euro*) un 320 000 *euro* uz 2023.gadu dabas aizsardzības plānu gala maksājumiem. 2019.gadā finansējuma apguves kavēšanās ir saistīta ar šīs anotācijas pamatojuma daļā norādītajām grūtībām ĪADT dabas aizsardzības plānu izstrādes iepirkumā.  Tā kā Kohēzijas fonda projektā maksājuma pieprasījumi līdz 2019.gada oktobrim ir iesniegti par 6 265 312 *euro* (tajā skaitā, KF finansējums 5 325 515 *euro,* valsts budžeta finansējums 939 797 *euro)*, tad relatīvais 2019. gada finansējuma atlikums ir 275 167 EUR (aprēķina piemērs: 4 410 080+2 130 399-6 265 312=275 167).  2020.gadā plānota finansējuma apguve jau noslēgto deviņu līgumu par dabas aizsardzības plānu izstrādi ietvaros, turklāt plānotas iepirkuma procedūras papildu dabas aizsardzības plānu izstrādei 763 088 *euro* apmērā. Šo papildu finansējumu plānots apgūt četru gadu laikā, sākot no 2020.gada 20% apmērā (153 678 *euro*), 2021.gadā 47%, 2022.gadā 22% un 2023.gadā 11% apmērā no atbilstoši plānotajai naudas plūsmai papildu līgumu ietvaros. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V.Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MK noteikumu projektu tā izstrādes stadijā. |
| 2. | Sabiedrības līdzdalība projekta izstrādē | MK noteikumu projekts un tā sākotnējās ietekmes novērtējuma ziņojums 2019. gada 24.septembrī publicēts VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē https://www.mk.gov.lv atbilstoši MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14.punktam. Priekšlikumi par MK noteikumu projektu netika saņemti. |
| 3. | Sabiedrības līdzdalības rezultāti | Sadaļa tiks papildināta pēc sabiedrības viedokļu saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM kā atbildīgā iestāde, Centrālā finanšu un līgumu aģentūra kā sadarbības iestāde un Dabas aizsardzības pārvalde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektā ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

Opermane, 66016745

Ilze.Opermane@varam.gov.lv

1. Atbilstoši saskaņotajam sarakstam Kohēzijas fonda projektā pēc grozījumiem kopumā būs iekļautas 25 teritorijas, kam plānota dabas aizsardzības plānu izstrāde. Plānotās teritorijas: aizsargājamo ainavu apvidus (AAA) “Augšdaugava”, dabas parks (DP) “Dvietes paliene”, Ķemeru nacionālais parks, Gaujas nacionālais parks, dabas liegums (DL) “Lubāna mitrājs”, AAA “Nīcgales meži”, DL “Ventas un Šķerveļa ieleja”, DL “Silene”, DP “Numernes valnis”, DP “Ragakāpa”, DL “Mežole”, DL “Vidzemes akmeņainā jūrmala”, DL “Dūņezers”, DL “Sventājas upes ieleja”, DP “Aiviekstes paliene”, DP “Riežupe”, DL “Platenes purvs”, DP “Vecumu meži”, DL “Diļļu pļavas”, DL “Garkalnes meži”, DL “Dubnas paliene”, DL “Plieņciema kāpa”, DL “Ķirbas purvs”, DP “Adamovas ezers”, DL “Grebļukalns”. [↑](#footnote-ref-2)